
            Martfű Város Polgármesterétől
______________________________________________
Előterjesztés
A Martfűi Polgármesteri Hivatal Szervezeti és Működési Szabályzatának jóváhagyására

Tisztelt Képviselő-testület!
A Polgármesteri Hivatal Szervezeti és Működési Szabályzatát a Képviselő-testület a 20/2011. (VI. 30.) önkormányzati rendeletével fogadta el. 

A Magyarország helyi önkormányzatairól szóló 2011. évi CLXXXIX. törvény 2013. január 1. napjától hatályos rendelkezései több ponton érintik a hivatal szervezetére, működésére vonatkozóan már megállapított rendelkezéseket, mely a szabályzat módosítását teszik szükségessé. Ugyanakkor a fenti időponttól a közigazgatásban végbement szervezeti változások – Járások kialakítása, feladat- és határkörök változása – szintén érintik a Polgármesteri Hivatal szervezetét és működését. 

Tekintettel arra, hogy a változások a hatályos Szervezeti és Működési Szabályzat több rendelkezését érinti, célszerűvé teszi új szabályzat elfogadását. 

A Képviselő-testület a Polgármesteri Hivatal Szervezeti és Működési Szabályzatát határozattal fogadja el, ugyanakkor a szervezeti tagozódását, munka- és ügyfélfogadási rendjét – tekintettel arra, hogy az a lakosság széles körét érinti – saját Szervezeti és Működési Szabályzatáról szóló rendeletében szabályozza. 
Mindezekre tekintettel a jelenleg hatályos önkormányzati rendelet hatályon kívül helyezése indokolt. 

Kérem a Tisztelt Képviselő-testületet, hogy a Polgármesteri Hivatal Szervezeti és Működési Szabályzatát az előterjesztés melléklete szerint tárgyalja meg és fogadja el. 

Martfű, 2013. április 17. 

Látta: Szász Éva


jegyző

Határozati javaslat:

Martfű Város Önkormányzata Képviselő-testülete

…/2013. (IV. 25.) Ö határozat

A Martfűi Polgármesteri Hivatal Szervezeti és Működési Szabályzatának jóváhagyásáról

Martfű Város Önkormányzatának Képviselő-testülete megtárgyalta a Martfűi Polgármesteri Hivatal Szervezeti és Működési Szabályzatáról szóló előterjesztést, melyet a határozat melléklete szerint jóváhagy.

Erről értesülnek: 

1. Jász-Nagykun-Szolnok Megyei Kormányhivatal, Szolnok

2. Valamennyi képviselő helyben
